नई दिल्ली : भारतीय रेल की पटरियों पर अब तक 'मेड इन इंडिया' ट्रैन नहीं आई लेकिन पडोसी देशों में इस ट्रैन को लेकर लोग काफी उत्साहित हैं. दरअसल श्रीलंका ने हाल ही में भारत से 6 डीईएमयू ट्रेन सेट की मान की है उन्होंने कहा है कि उन्हें जल्द से जल्द 6 डीईएमयू ट्रेन सेट चाहिए. केवल श्रीलंका ही नहीं बल्कि बांग्लादेश और म्यांमार ने भी भारत से ऐसी ही ट्रैन कोच और इंजन की मांग की है. भारत से श्रीलंका को ट्रेन सेटों को निर्यात की जाने की तैयारियां की जा रही है. उन्हें इस समय चेन्नई रेल कोच फैक्ट्री में तैयार किया जा रहा है. रेलवे श्रीलंका के साथ ही बांग्लादेश और म्यंमार को भी ट्रेन कोच और इंजन देने की तैयारी में हैं.